Odin er en af de mest fremtrædende guder i den traditionelle nordiske religion. Han forbindes i særlig grad med krigslykke (og de i krigen faldne), kongemagt, runemagi, visdom og skjaldekunst; dertil havde han store kundskaber om sejd. 
I myterne beskrives han ofte som en høj, enøjet og gråskægget mand, og på billeder fremstilles han gerne ridende på den ottebenede hest Slejpner med spyddet Gungner i den ene hånd, fulgt af ravnene Hugin og Munin samt ulvene Gere og Freke. 
I de islandske kilder fra middelalderen, beskrives han som asernes overhoved. De udgjorde den vigtigste gudeæt, og i det nordiske verdensbillede var Odin derfor den mest magtfulde konge. I den sammenhæng var i højere grad kongerne og stormændenes gud. Denne primært elitære dyrkelse af ham forklarer, hvorfor der er relativt få stednavne, hvori hans navn findes. ("Læs mere..")
